**Dýchacia sústava**

- zabezpečuje dýchanie – nevyhnutné pre život človeka. Pri dýchaní človek prijíma **kyslík** a vylučuje **oxid uhličitý.** **Horné dýchacie cesty** tvorí: **nos, nosová dutina, nosohltan. Dolné dýchacie cesty**: **hrtan, priedušnica, priedušky, pľúca. Hrtan –** predná časť krku – sú tu uložené hlasivky. Hrtanová príchlopka – bráni vstupu potravy do dýchacích ciest. **Priedušnica** sa rozdeľuje na **pravú a ľavú priedušku. Pľúca –** sú pravé a ľavé a sú uložené v hrudníkovej dutine. Pokrýva ich popľúcnica (väzivová blana), ktorá prechádza v spodnej časti na steny hrudníka ako pohrudnica. V pľúcach sa priedušky rozvetvujú na menšie priedušničky – tieto vedú do pľúcnych vrecúšok ich steny tvoria pľúcne mechúriky – v nich dochádza k výmene plynov medzi organizmom a prostredím. Do krvi preniká kyslík zo vzduchu a do mechúrikov oxid uhličitý, ktorý vydychujeme.

**Úloha**: Poznámky si treba prepísať, alebo nalepiť do zošita a naučiť sa! Učivo si prečítať aj v učebnici str. 70 – 71 a pozrieť si obrázky.